stanford-oval/wikipedia huggingface dataset:
HD 37124

| HD 37124 |
| --- | --- |
HD-designaatio:  HD 37124
Muut designaatiot:  Gl 209, BD+20°1018, HIP 26381
Fyysiset ominaisuudet
Näennäinen kirkkaus:  7,68 mv
Spektriluokka:  G4 IV-V
Astrometriset ominaisuudet
Tähdistö:  Härkä
Rektaskensio (J2000):  05h 37m 02,4864s
Deklinaatio (J2000):  +20° 64' 50.836"
Etäisyys:  108,3 valovuotta (33,2 parsekia)
 Näkyy leveysasteiden 90° N  ja 70° S välillä. 
HD 37124 on keltainen pääsarjan tähti tai alijättiläinen, jolla on kolme eksoplaneettaa.
| Planeetta (tähdestä lukien) | Massa (MJ) | Kiertoaika (d) | Etäisyys (AU) | Eksentrisyys (radan soikeus) |
| --- | --- | --- | --- | --- |
|  b  | 0,61 | 154,46 ± 0,369 | 0,53 | 0,055   |
|  c  | 0,60 | 843,6 | 1,64 | 0,14   |
|  d  | 0,66 | 2295 | 3,19 | 0,2 |
Aiheesta muualla

HD 37124 SIMBAD. Viitattu 14 April.
Notes for star HD 37124 The Extrasolar Planets Encyclopaedia. Viitattu 14 April.
| --- | --- |
Tähdet:  Aldebaran, β Tau, Alcyone A, ζ Tau, θ2 Tau, λ Tau, ε Tau, ο Tau, Atlas A, γ Tau, Electra, ξ Tau, δ1 Tau, θ1 Tau, Maia, ν Tau, 5 Tau, Merope, κ1 Tau, 88 Tau, μ Tau, 90 Tau, τ Tau, υ Tau, 10 Tau, Taygeta, 68 Tau, 119 Tau, 37 Tau, 71 Tau, 136 Tau, ι Tau, ρ Tau, σ2 Tau, π Tau, 64 Tau, 139 Tau, 47 Tau, 126 Tau, 114 Tau, 132 Tau, 134 Tau, 104 Tau, ω Tau, 75 Tau, 109 Tau, φ Tau, 111 Tau, 79 Tau, Pleione, 30 Tau, σ1 Tau, 97 Tau, 66 Tau, 4 Tau, 41 Tau, 125 Tau, ψ Tau, 58 Tau, κ2 Tau, l Tau, 133 Tau, 46 Tau, 40 Tau, 49 Eri, 29 Tau, 56 Tau, 121 Tau, χ Tau, 44 Tau, 83 Tau, 115 Tau, Celaeno, 93 Tau, 36 Tau, 81 Tau, 118 Tau, 130 Tau, 53 Tau, 103 Tau, 43 Tau, 116 Tau, 72 Tau, 44 Eri, 122 Tau, 135 Tau, 12 Tau, 57 Tau, 80 Tau, 137 Tau, 32 Tau, 51 Tau, 63 Tau, 18 Tau, 31 Tau, 120 Tau, 13 Tau, 45 Tau, 60 Tau, 131 Tau, 6 Tau, Sterope I, 117 Tau, 89 Tau, 99 Tau, 98 Tau, 105 Tau, 39 Tau, 76 Tau, 7 Tau, 129 Tau, 85 Tau, 33 Tau, 96 Tau, 110 Tau, 11 Tau, 14 Tau, 95 Tau, 113 Tau, 108 Tau, 84 Tau, 24 Tau, 48 Tau, 62 Tau, Sterope II, 70 Tau, 26 Tau, 9 Tau, 101 Tau, 55 Tau, Alcyone B, HD 37124, RV Tauri, T Tauri, Rapusumun pulsari
Eksoplaneetat:  ε Tau b, HD 37124 b, HD 37124 c, HD 37124 d
Hanislampi (Vesanto)

| Hanislampi |
| --- | --- |
Valtiot:  Suomi
Maakunnat:  Pohjois-Savo
Kunnat:  Vesanto
Koordinaatit:  62°56′24″N, 26°05′45″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Keiteleen keskiosan alue (14.42)
Laskuoja:  oja Keiteleeseen 
Järvinumero:  14.421.1.052
Mittaustietoja
Pinnankorkeus:  100,2 m  
Pituus:  290 m  
Leveys:  150 m  
Rantaviiva:  0,652 km  
Pinta-ala:  2,686 ha  
Suurin syvyys:  1,2 m  
Saaria:  ei saaria 
 fiHanislampi 
Hanislampi  on Pohjois-Savossa Vesannolla  Hansipohjan lähellä sijaitseva lampi.
Maantietoa

Lampi on 290 metriä pitkä, 150 metriä leveä, ja sen pinta-ala on 2,7 hehtaaria. Lammella ei ole kartan mukaan saaria.  Sen rantaviivan pituus on 650 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Viitasaaren reitin valuma-alueen (14.4) Keiteleen keskiosan alueella (14.42), jonka Keski-Keiteleen lähialueeseen (14.421) se kuuluu. Lammen vedenpinnan korkeus on 100,2 metriä mpy.
Hatin piirikunta

| Hatin piirikunta |
| --- | --- |
Valtio:  Jemen
Hallinto:  
 – hallinnollinen keskus:  Mahra
Väkiluku (2003):  2 786
Hatin piirikunta sijaitsee Mahran maakunnassa Jemenissä. Vuonna 2003 sen asukasluku oli 2 786.
Hap Day

Clarence Henry "Happy" Day (1. kesäkuuta 1901 Owen Sound, Ontario, Kanada – 17. helmikuuta 1990), tunnettu nimellä Hap Day, oli kanadalainen ammattijääkiekkoilija ja valmentaja. Hän pelasi 14 kautta National Hockey Leaguessa seuroinaan Toronto St. Pats, Toronto Maple Leafs ja New York Americans. Day toimi edustamiensa torontolaisseurojen kapteenina yhteensä 12 kautta. Kauden 1931–1932 päätteeksi hän pääsi juhlimaan mestaruutta, kun Maple Leafs voitti Stanley Cupin. Day lopetti pelaajauransa kauden 1937–1938 jälkeen.
Day jatkoi uraansa jääkiekon parissa toimimalla kaudet 1940–1950 Toronto Maple Leafsin päävalmentajana. Maple Leafs voitti Dayn johdolla yhteensä viisi Stanley Cup -mestaruutta. Seura voitti vielä yhden mestaruuden Dayn toimiessa Maple Leafsin apulais-GM:nä kaudella 1950–1951.
Saavutuksia

Hockey Hall of Fame 1961
Stanley Cup 1932 (pelaajana)
Stanley Cup 1942, 1945, 1947, 1948, 1949 (valmentajana)
Hangaslammi (Nokia, itäinen)

| Hangaslammi (Nokia, itäinen) |
| --- | --- |
Valtiot:  Suomi
Maakunnat:  Pirkanmaa
Kunnat:  Nokia
Koordinaatit:  61°31′04″N, 23°26′23″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Mahnalanselän alue (35.51)
Laskujoki:  oja Hangaslammiin (läntinen) 
Järvinumero:  35.517.1.002
Mittaustietoja
Pinnankorkeus:  154,1 m 
Rantaviiva:  0,617 km 
Pinta-ala:  0,02127 km² 
 fiHangaslammi (Nokia, itäinen) 
Hangaslammi  on Pirkanmaalla Nokialla sijaitsevasta kahdesta vierkkäisestä Hangaslammit-järvestä itäisempi. Se kuuluu Kokemäenjoen vesistössä Ikaalisten reitin valuma-alueen Matalusjoen valuma-alueeseen.
Maantietoa

Pyöreähkön järven halkaisija on noin 200 metriä ja sen pinta-ala on 2,1 hehtaaria. Se sijaitsee soistuvan metsän ympäröivänä ja siihen laskee kolme suo-ojaa. Länteiseen ja 20 senttimetriä alempaan Hangaslammiin johtaa 30 metriä pitkä laskuoja. Rantaviiva on 600 metriä pitkä ja sinne on rakennettu yksi vapaa-ajan asunto. Järville pääsee yhdystietä 13791 pitkin Nokialta tai Ala-Pinsiöltä.
Historiaa

Vanhoissa Rekognosointikartoissa vuosilta 1776–1805 Hangaslammet näkyvät selvästi samanmuotoisina kuin nykyään. Laskuoja kulkee niissä nykyisellä tavalla.
Hangaslammi (Nokia, läntinen)

| Hangaslammi (Nokia, läntinen) |
| --- | --- |
Valtiot:  Suomi
Maakunnat:  Pirkanmaa
Kunnat:  Nokia
Koordinaatit:  61°31′07″N, 23°26′09″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Mahnalanselän alue (35.51)
Laskujoki:  metsäoja Matalusjokeen 
Järvinumero:  35.517.1.001
Mittaustietoja
Pinnankorkeus:  153,9 m 
Rantaviiva:  0,879 km 
Pinta-ala:  0,03691 km² 
 fiHangaslammi (Nokia, läntinen) 
Hangaslammi  on Pirkanmaalla Nokialla sijaitsevasta kahdesta vierkkäisestä Hangaslammit-järvestä läntimmäinen. Se kuuluu Kokemäenjoen vesistössä Ikaalisten reitin valuma-alueen Matalusjoen valuma-alueeseen.
Maantietoa

Järvi on 250 metriä pitkä, 200 metriä leveä ja sen pinta-ala on 3,7 hehtaaria. Järveen laskee suo-oja sekä yhdysoja itäiseltä Hangaslammilta, jonka vedenpinta on sitä 20 senttimetriä ylempänä. Rantaviivaa on noin 900 metriä ja se on puoliksi soistuvaa metsää ja kangasmetsää. Rannoille on rakennettu kaksi vapaa-ajan asuntoa, joille johtaa yhdystie 13791 Nokialta tai Ala-Pinsiöstä. Järven yli kulkee voimalinja.
Historiaa

Vanhoissa Rekognosointikartoissa vuosilta 1776–1805 Hangaslammet näkyvät selvästi samanmuotoisina kuin nykyään. Laskuoja kulkee niissä nykyisellä tavalla.
Harri Mannonen

| Harri Mannonen> Henkilötiedot |
| --- | --- |
Koko nimi:  Harri Juhani Mannonen
Syntynyt: 2. tammikuuta 1967 (ikä 57)
Kansalaisuus:   Suomi
Koripalloilija
Valmennusura
1993–1994 2000–2002 2002–2003 2015 2015–:   Karhulan Veikot  Kouvot  LrNMKY  UMF Tindastóll (apuv.)  Tanska (apuv.)
Harri Juhani Mannonen (s. 2. tammikuuta 1967) on suomalainen koripallovalmentaja ja urheilutoimittaja.
Mannonen aloitti koripalloon tutustumisen pelaajana monien muiden länsikotkalaisten poikien tavoin Karhuvuoren urheilutalon valmistuttua. Hän pelasi parhaimmillaan divisioonatasolla. Mannosen valmentajaura alkoi kaudella 1984–1985 Karhulan Veikkojen alle 15-vuotiaiden poikien joukkueen valmentajana. Kaudella 1993–1994 hän valmensi seuran miesten edustusjoukkuetta I-divisioonassa. Läpi uransa runsasti nuorten eri ikäluokkien ja erilaisten divisioonajoukkueiden valmentajana toiminut Mannonen nousi Korisliigavalmentajaksi kaudella 2000–2001 Kouvojen päävalmentajuuden myötä. Hän jatkoi Kouvoissa myös seuraavan kauden, ja kaudella 2002–2003 hän siirtyi Lappeenrannan NMKY:n päävalmentajaksi yhden kauden ajaksi.
Korisliigavalmentajuuksiensa jälkeen Mannonen valmensi Kouvojen nuoriso- ja kehitysjoukkueita. Kesällä 2012 Mannonen ja Joonas Iisalo osallistuivat ensimmäisinä suomalaisvalmentajina 2,5-vuotiseen European Basketball Coaching Science (MSc) -ohjelmaan. Toukokuussa 2015 Mannonen siirtyi myös kouvolalaislähtöisen Pieti Poikolan johtaman Tanskan miesten maajoukkueen apuvalmentajaksi. Tanskan maajoukkueessa Mannosen erityisenä vastuualueena on hyökkäyspeli. Heinäkuussa hän seurasi Poikolaa myös tämän valmentaman islantilaisseura UMF Tindastóllin apuvalmentajaksi. Hän valmensi Islannissa myös seuran 20- ja 16-vuotiaita naisia. Mannonen lähti Islannista jo lokakuussa, kun Poikola erotettiin toimestaan kahden voiton ja kahden tappion jälkeen. Seuran puoliammattilaispelaajat kokivat valmennuskaksikon harjoitteet liian raskaina.
Valmentajantyönsä ohella Mannonen on työskennellyt urheilutoimittajana muun muassa Urheilusanomissa.
Aiheesta muualla

Mannosen viralliset kotisivut harrimannonen.com
Trosan kunta

| Trosan kunta |
| --- | --- |
 vaakuna

Valtio:   Ruotsi
Lääni:  Södermanlandin lääni
Maakunta:  Södermanland
Keskustaajama:  Trosa
Kuntakoodi:  0488
Pinta-ala  ():  
 – Maa:  209,79 km²
Väkiluku (31.12.2021)  ():  14 658
 – Väestötiheys:  69,9 as./km²
 
 www.trosa.se 
Infobox OKVirheellinen NIMI-arvo: 
Trosan kaupunginhotelli.
Trosanjoki kaupungin keskustassa talvella.
Vagnhäradin rautatieasema.
Bokön majakkaa kutsutaan myös Julaftonin majakaksi.
Långmarenin museotila.
Tureholmin linnan julkisivu etelän suuntaan.
Trosan kunta (ruots. Trosa kommun) on Södermanlandin läänissä sijaitseva Ruotsin kunta. Maakuntajaossa se kuuluu Södermanlandiin. Kunnan keskustaajama on Trosa.
Kunnan maapinta-ala on 209,79 neliökilometriä (1.1.2016) ja asukasluku 14 658 henkeä (31.12.2021).
Vuonna 2007 kunnassa oli 35,37 km² peltoa, joten saman ajankohdan maapinta-alaan vertaamalla saadaan peltojen osuudeksi 16,8 prosenttia kunnan maapinta-alasta.
Kuntajaon kehitys

Trosa-Vagnhäradin maalaiskunta muodostettiin vuonna 1925 aikaisemmista Trosan ja Vagnäradin maalaiskunnista. Vuoden 1952 kuntauudistuksessa se yhdistettiin Västerljungin kanssa ja sai nimen Vagnhärad. Trosan kaupungista tuli vuonna 1971 Trosan kunta, ja se liitettiin yhdessä Vagnhäradin kanssa Nyköpingin kuntaan vuonna 1974. Vuonna 1992 nykyinen Trosan kunta erotettiin Nyköpingistä omaksi kunnakseen.
Vaakuna

Vaakunaselitys: Sinisessä kentässä soutuvene, jossa kaksi paria airoja, molemmat kultaa, ja niiden yllä kuvattu hopeinen kuu. (Ruotsiksi: I blått fält en roddbåt med två par åror av guld och däröver en bildad måne av silver.)
Vaakuna vahvistettiin Trosan kaupungille vuonna 1934, ja se perustuu 1600-luvulta olevaan sinettiin. Veneen katsotaan viittaavan sillin kalastamiseen. Vaakuna jäi pois käytöstä, kun Trosa liitettiin Nyköpingin kuntaan vuonna 1974. Vanha vaakuna rekisteröitiin jälleen käyttöön, kun uusi Trosan kunta muodostettiin vuonna 1992. Kunnan alueella aiemmin sijainneella Vagnhäradin maalaiskunnalla oli myös vaakuna vuosina 1955–1973.
Väestönkehitys

| Trosan kunnan väestönkehitys 1950–2020 |
| --- | --- | --- | --- | --- |
| Vuosi |  |  | Asukkaita |  |
| 1950 | 1950 |    | 4 303 | 4 303 |
| 1955 | 1955 |    | 4 425 | 4 425 |
| 1960 | 1960 |    | 4 206 | 4 206 |
| 1965 | 1965 |    | 4 406 | 4 406 |
| 1970 | 1970 |    | 4 979 | 4 979 |
| 1975 | 1975 |    | 7 347 | 7 347 |
| 1980 | 1980 |    | 8 752 | 8 752 |
| 1985 | 1985 |    | 8 898 | 8 898 |
| 1990 | 1990 |    | 9 478 | 9 478 |
| 1995 | 1995 |    | 10 050 | 10 050 |
| 2000 | 2000 |    | 10 197 | 10 197 |
| 2005 | 2005 |    | 10 831 | 10 831 |
| 2010 | 2010 |    | 11 462 | 11 462 |
| 2015 | 2015 |    | 12 078 | 12 078 |
| 2020 | 2020 |    | 14 309 | 14 309 |
Lähde: Statistiska centralbyrån (SCB).
Kunnan väestö taustan mukaan on esitetty seuraavassa taulukossa.
| Tausta | Tarkempi jaottelu | Henkilöä (31> 12.2015) |  % |
| --- | --- | --- | --- |
| Ulkomaalaistaustaiset | Ulkomailla syntyneet | 1 442 | 11,9 |
| Ulkomaalaistaustaiset | Ruotsissa syntyneet, joiden molemmat vanhemmat syntyneet ulkomailla | 466 | 3,9 |
| Ruotsalaistaustaiset | Ruotsissa syntyneet, joiden vanhemmista toinen syntynyt Ruotsissa ja toinen ulkomailla | 996 | 8,2 |
| Ruotsalaistaustaiset | Ruotsissa syntyneet, joiden molemmat vanhemmat syntyneet Ruotsissa | 9 174 | 76,0 |
Hieman vanhempien vuoden 2009 lopun tietojen mukaan kunnassa asui 479 Suomessa syntynyttä, mikä vastasi 4,2 prosenttia kunnan väestöstä. Vuoden 1984 lopun tietoja ulkomailla syntyneistä ja Suomessa syntyneistä Trosan kunnassa ei ole saatavilla, sillä tuolloin alue kuului vielä Nyköpingin kuntaan.
Vuoden 2010 tietojen mukaan 20 vuotta täyttäneiden kuntalaisten mediaaninettotulot olivat 217 613 kruunua. Vuodelta 2007 olevan tiedon mukaan kuntalaisten nettovarallisuuden mediaani oli 92 000 kruunua.
Vuoden 2011 lopussa kunnan väestö jakautui eri ikäryhmiin seuraavasti:
0–17-vuotiaat: 21,8 %
18–64-vuotiaat: 57,8 %
65 vuotta täyttäneet: 20,3 %
Elinkeinot

Seuraava taulukko kuvaa työpaikkojen ja työllisten jakautumista eri elinkeinojen kesken. Luvut on laskettu kahdessa eri Statistiska centralbyrånin tilastossa ilmoitettujen perusteellisempien tietojen pohjalta. "Päiväväestö" (ruots. dagbefolkning) kertoo kunnassa sijaitsevista työpaikoista ja "yöväestö" (ruots. nattbefolkning) puolestaan kunnassa asuvien elinkeinosta. Työpaikkaomavaraisuus on laskettu päivä- ja yöväestön suhteena. Alkutuotanto tarkoittaa maa- ja metsätaloutta sekä kalastusta. Jalostuksen kohdalla on laskettu yhteen tavaranvalmistus- ja kierrätysteollisuus, energia- ja ympäristöyritykset sekä rakennusteollisuus. Muut toimialat on laskettu palveluihin lukuun ottamatta niitä, joiden elinkeino on tuntematon.
| Elinkeino | Elinkeino | Työpaikat (%) | Työlliset (%) |
| --- | --- | --- | --- |
|   | alkutuotanto | 1,4 | 1,0 |
|   | jalostus | 30,1 | 32,9 |
|   | palvelut | 66,5 | 64,9 |
|   | tuntematon | 2,0 | 1,2 |
|   | Työpaikkoja ja työllisiä | 3 834 | 5 686 |
|   | työpaikkaomavaraisuus | 67,4 |  |
Taajamat

Kunnassa on 5 taajamaa, joiden osuus kunnan väestöstä vuoden 2010 lopussa oli 82,2 prosenttia. Taajamien ulkopuolella asui tuolloin 2 038 asukasta. Seuraavassa on lueteltu kunnan alueella sijaitsevat taajamat väkilukuineen:
| # | Taajama | Väkiluku (31> 12.2010) |
| --- | --- | --- |
| 1 | Trosa | 5 027 |
| 2 | Vagnhärad | 3 324 |
| 3 | Västerljung | 398 |
| 4 | Stensund och Krymla | 346 |
| 5 | Sund | 329 |
Kunnan keskustaajama on lihavoitu.
Taajamat > Pientaajamat

Yli 200 asukkaan taajamien lisäksi kunnassa on vuoden 2010 tietojen perusteella myös seuraavat 50–199 asukkaan pientaajamat:
Granlund + Kvarnsjön*
Lagnöviken
Lövsta
Öbolandet
Asteriski (*) tarkoittaa, että pientaajama kuuluu osittain toiseenkin kuntaan. Granlund + Kvarnsjön kuuluu osin myös Nyköpingin kuntaan.
Taajamat > Entiset pientaajamat

Ruotsissa on tehty tilastoja pientaajamista aikaisemmin myös vuosina 1990, 1995, 2000 ja 2005. Seuraavat paikkakunnat ovat olleet pientaajamia jonakin tai joinakin vuosina vuosien 1995, 2000 ja 2005 aikana, mutta ne eivät olleet pientaajamia vuonna 2010:
Stensund + Djupvik
Kunnanvaltuusto

Ruotsissa valitaan joka neljäs vuosi edustajat valtiopäiville, aluevaltuustoihin ja kunnanvaltuustoihin. Seuraavassa taulukossa on esitetty valtiopäivillä edustettuina olevien puolueiden saamat valtuustopaikat Trosan kunnanvaltuustossa vuodesta 1973 lähtien. Vuosina 1973–1988 luvut ovat nollia, koska tuolloin Trosa oli vielä osa Nyköpingin kuntaa.
| Puolue | Puolue | 1973 | 1976 | 1979 | 1982 | 1985 | 1988 | 1991 | 1994 | 1998 | 2002 | 2006 | 2010 | 2014 | 2018 | 2022 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|   | Maltillinen kokoomus | 0 | 0 | 0 | 0 | 0 | 0 | 11 | 9 | 10 | 9 | 13 | 17 | 14 | 14 | {{{m2022}}} |
|   | Keskustapuolue | 0 | 0 | 0 | 0 | 0 | 0 | 4 | 3 | 2 | 2 | 2 | 1 | 2 | 2 | {{{c2022}}} |
|   | Liberaalit | 0 | 0 | 0 | 0 | 0 | 0 | 5 | 4 | 2 | 4 | 3 | 3 | 2 | 2 | {{{fp2022}}} |
|   | Kristillisdemokraatit | 0 | 0 | 0 | 0 | 0 | 0 | 2 | 1 | 4 | 2 | 2 | 1 | 1 | 1 | {{{kd2022}}} |
|   | Ympäristöpuolue vihreät | 0 | 0 | 0 | 0 | 0 | 0 | 1 | 2 | 2 | 1 | 1 | 2 | 3 | 2 | {{{mp2022}}} |
|   | Ruotsin sosiaalidemokraattinen työväenpuolue | 0 | 0 | 0 | 0 | 0 | 0 | 13 | 15 | 12 | 15 | 13 | 9 | 9 | 8 | {{{s2022}}} |
|   | Vasemmistopuolue | 0 | 0 | 0 | 0 | 0 | 0 | 1 | 1 | 3 | 2 | 0 | 0 | 1 | 2 | {{{v2022}}} |
|   | Ruotsidemokraatit | 0 | 0 | 0 | 0 | 0 | 0 | 0 | 0 | 0 | 0 | 0 | 1 | 3 | 4 | {{{sd2022}}} |
|   | Muut | 0 | 0 | 0 | 0 | 0 | 0 | 2 | 0 | 0 | 0 | 1 | 1 | 0 | 0 | {{{övr2022}}} |
|   | Yhteensä | 0 | 0 | 0 | 0 | 0 | 0 | 39 | 35 | 35 | 35 | 35 | 35 | 35 | 35 | Virhe lausekkeessa: tunnistamaton välimerkki ”{”. |
Piirit

Vuodesta 2016 alkaen kunta on jaettu seuraaviin piireihin:
Trosan kaupunkipiiri (Trosa stadsdistrikt)
Trosa-Vagnhäradin piiri
Västerljungin piiri
Seurakunnat

Vuoden 2012 aluejaon mukaan kunnassa on seuraavat Ruotsin kirkon seurakunnat:
Trosa
Seurakunnat > Historialliset seurakunnat

Seuraavassa luettelossa on mainittu kaikki nykyisen kunnan alueella sijainneet seurakunnat. Lähteessä Trosan kunta ja Gnestan kunta ovat vielä osa Nyköpingin kuntaa, mutta siihen kuuluvat seurakunnat on jätetty tässä pois. Jos seurakunta on lakkautettu, niin sen perässä on asteriski (*). Mahdolliset suluissa lukevat nimet ovat seurakunnan vaihtoehtoisia tai vanhempia nimiä. Jos nimen perässä lukee kbfd, niin kyseessä "kirkonkirjapiiri" (ruots. kyrkobokföringsdistrikt), joka ei ole muodostanut omaa seurakuntaa, vaikka ne seurakuntiin rinnastetaankin.
Trosa stadsförsamling
Trosa-Vagnhärad (Trosa landsförsamling)
Vagnhärad*
Västerljung
Seurakunnat > Kirkot

Trosan maakirkko
Trosan kaupunkikirkko
Vagnhäradin kirkko
Västerljungin kirkko
Aiheesta muualla

Wikimedia Commonsissa on kuvia tai muita tiedostoja aiheesta .
Trosan kunnan kotisivut (Arkistoitu – Internet Archive) (ruotsiksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: sv:Trosa kommun – Kuntajaon kehitys ja vaakuna ovat käännöstä.
Södermanlandin läänin kunnat
Kartta Trosan kunnan piireistä.
Käännös suomeksi
Hassan Rahimi

| Mitalit | Mitalit | Mitalit |  |
| --- | --- | --- | --- |
|  Rahimi Rio de Janeiron olympialaisissa 2016 |  Rahimi Rio de Janeiron olympialaisissa 2016 |  Rahimi Rio de Janeiron olympialaisissa 2016 |  |
Maa:   Iran
Miesten vapaapaini
|  Olympialaiset  |  Olympialaiset  |  Olympialaiset  |  |
|  Pronssia | Rio de Janeiro 2016 | 57 kg |  |
| MM-kilpailut  | MM-kilpailut  | MM-kilpailut  |  |
|  Kultaa | Budapest 2013 | 55 kg |  |
|  Hopeaa | Las Vegas 2015 | 57 kg |  |
|  Pronssia | Istanbul 2011 | 55 kg |  |
|  Pronssia | Taškent 2014 | 57 kg |  |
Hassan Sabzali Rahimi (pers. ‏حسن رحيمى‎, s. 15. kesäkuuta 1989 Teheran, Iran) on iranilainen entinen vapaapainija, olympiamitalisti ja maailmanmestari. Rahimi saavutti pronssia Rio de Janeirossa 2016 57 kg sarjassa. Maailmanmestaruuden hän voitti vuonna 2013. Hänellä on myös MM–hopeaa vuodelta 2015 sekä pronssia vuosilta 2011 ja 2014. Maaliskuussa 2019 hän ilmoitti lopettavansa painiuransa.
Hap Sharp

James "Hap" Sharp (1. tammikuuta 1928 − 7. toukokuuta 1993) oli yhdysvaltalainen F1-kuljettaja. Hän osallistui kuuteen F1-osakilpailuun kausilla 1961–1964. Hän oli parhaimmillaan seitsemäs Meksikon GP:ssä 1963.
Sharp suunnitteli yhdessä Jim Hallin kanssa Chaparral-urheiluautoja, joilla hän teki lukuisia ennätyksiä. Sharp teki itsemurhan vuonna 1993 henkilökohtaisten ongelmien vuoksi.
Tilastot ja saavutukset F1-sarjassa

(avain)
| Vuosi | Talli | Malli | Moottori | 1 | 2 | 3 | 4 | 5 | 6 | 7 | 8 | 9 | 10 | Sijoitus | Pisteet |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1961 | 'Hap' Sharp | Cooper T53 | Climax Straight-4 | MON | DUT | BEL | FRA | GBR | GER | ITA | USA 10 |  |  | NC | 0 |
| 1962 | 'Hap' Sharp | Cooper T53 | Climax Straight-4 | DUT] | MON | BEL | FRA | GBR | GER | ITA | USA 11 | RSA |  | NC | 0 |
| 1963 | Reg Parnell Racing | Lotus  24 | BRM V8 | MON | BEL | DUT | FRA | GBR | GER | ITA | USA Kesk. | MEX 7 | RSA | NC | 0 |
| 1964 | Rob Walker Racing Team | Brabham BT11 | BRM V8 | MON | DUT | BEL | FRA | GBR | GER | AUT | ITA | USA NC | MEX 13 | NC | 0 |
Hamza Abourazzouk

| 0 | 1 | 2 |
| --- | --- | --- |

Henkilötiedot
Syntymäaika: 16. kesäkuuta 1986 (ikä 38)
Syntymäpaikka: Marokko
Pelipaikka: hyökkääjä
Seura
Seura: Maghreb Fès
Pelinumero: 9
Junioriseurat
 ?–2007: Wydad Casablanca
Seurat
| Vuodet | Seura | O (M) |
| 2007–2009 2009– | Jeunesse el-Massira Maghreb Fès | 2 (0) 64 (21) |
Maajoukkue
| 2012– |  Marokko | 6 (1) |
 Seurajoukkueuran tilastot kattavat vain kansalliset sarjat, päivitetty 28. toukokuuta 2012.  Maajoukkueuran tilastot päivitetty 15. kesäkuuta 2014.
Hamza Abourazzouk (arab. حمزة بورازوق‎, s. 16. kesäkuuta 1986) on marokkolainen jalkapalloilija. Hyökkääjänä pelaava Abourazzouk edustaa Marokon pääsarjassa pelaavaa Maghreb Fèssia.
Seurajoukkueura

Abourazzouk aloitti jalkapalloilun Wydad Casablancan junioreissa, josta hän siirtyi Jeunesse el-Massiran riveihin kaudella 2007–2008. Sittemmin heinäkuussa 2009 Abourazzouk siirtyi Maghreb Fèsin riveihin. Hän teki avauskaudellaan vain yhden maalin, mutta jo seuraavalla kaudella nousi joukkueensa merkittäväksi pelaajaksi afrokentillä. Abourazzouk teki Afrikan Confederation Cupissa viisi maalia. Hän ratkaisi muun muassa joukkueensa pääsyn lohkovaiheeseen 16 parhaan kierrokselta tehdessään ZESCO Unitedia vastaan toisessa osaottelussa kaksi maalia. Maghreb Fès eteni jatkoon yhteismaalein 2–1. Abourazzouk teki lohkovaiheessa vielä kaksi maalia, mutta jäi turnauksen edessä ilman maaleja. Hänen joukkueensa kuitenkin voitti Afrikan Confederation Cupin lopulta rangaistuispotkuilla Club Africainia vastaan. Muutama kuukausi myöhemmin Abourazzouk oli ratkaisemassa Maghreb Fèsille toista mestaruutta, kun hän teki CAF Super Cupin loppuottelussa 0–1 johtomaalin Espérancea vastaan. Espérance nousi vielä tasoihin, mutta Maghreb Fès vei mestaruuden rangaistuspotkuilla maalein 4–5.
Maajoukkueura

Abourazzouk pelasi ensimmäisen kerran Marokon paidassa 25. toukokuuta 2012 harjoitusottelussa Senegalia vastaan. Hän teki avausmaalinsa maajoukkueessa Norsunluurannikkoa vastaan pelatussa 2014 MM-karsintaottelussa.
Maajoukkueura > Maaottelumaalit

| # | Päivämäärä | Pelipaikka | Vastustaja | Tilanne | Lopputulos | Kilpailu |
| --- | --- | --- | --- | --- | --- | --- |
| 1 | 9. kesäkuuta 2012 | Marokko |  Norsunluurannikko | 2 – 2 | 2 – 2 | 2014 MM-karsinnat |
Saavutukset

Marokon cup: 2011
Afrikan Confederation Cup: 2011
CAF Super Cup: 2012
Ulkovaltojen interventio Venäjän sisällissodassa

Ulkovaltojen interventio oli   ensimmäisen maailmansodan ja Venäjän sisällissodan aikainen ulkovaltojen sotaretki Venäjälle aluksi ottamaan haltuunsa Venäjälle maailmansodan aikaan laivattuja sotatarvikkeita ja myöhemmin tukemaan Venäjän valkoisia bolševikkien puna-armeijaa vastaan.
Venäjän ja Saksan solmiman Brest-Litovskin rauhan jälkeen ympärysvallat päättivät ryhtyä Venäjän interventioon. Joissain tapauksissa ne tukivat vahvaksi arvioimaansa paikallista hallintoa, kun taas jossain ne muodostivat bolševikkeja vastaan taistelevien joukkojen pääosan. Ympärysvallat vetäytyivät Pohjois-Venäjältä ja Siperiasta 1920, Japani vuonna 1922.